Saarte mängud

Saarte mängud on rahvusvahelised spordivõistlused maailma saarte elanike vahel, mis toimuvad igal paaritul aastal alates 1985. aastast. Mängudel saavad võistelda nii elukutselised kui ka harrastussportlased. Ainsaks tingimuseks on see, et sportlane peab olema esindataval saarel sündinud või enne mänge seal vähemalt ühe aasta elanud. Saarte mängud said alguse 1985. aastal Mani saare soovist kutsuda kokku väikesed (alla 125 000 elanikuga) saared üle kogu maailma, et korraldada eri aladel Mani spordiaasta raames sõbralikke võistlusi. Esimestel Saarte mängudel osalesid 15 saare esindajad. Saarte mängude ideeks on luua väikeste saarte sportlastele võimalused võistelda rahvusvahelistel võistlustel koos teiste saarte esindajatega, kelle sportlikud tulemused on nende omadega enam-vähem samal tasemel. Peale sportlike võimete võrdlemise pakuvad Saarte mängud võimaluse suhtlemiseks teistel saartel elavate inimestega ning uute sõprussidemete loomiseks, samuti oma saare ja riigi tutvustamiseks kogu maailmas. Võisteldakse 12–14 spordialal. Korraldav saar teeb valiku järgmiste alade hulgast: kergejõustik, sulgpall, jalgrattasõit, laskmine, ujumine, võrkpall, vibulaskmine, korvpall, bowling, golf, sportvõimlemine, jalgpall, judo, purjetamine, lauatennis, tennis, triatlon ja squash. Saaremaa on osalenud Saarte mängudel alates 1991. aasta Ahvenamaa mängudest. Saaremaa on ainus IGA (International Island Games Association) liige Eestist, Baltikumist ja Ida-Euroopast. Saaremaa Saarte Mängude Assotsiatsioon (SSMA) on 1999. aasta 3. novembril loodud mittetulundusühing, mille eesmärgiks on organiseerida Saare maakonna osalemist Rahvusvahelise Saarte Mängude Assotsiatsiooni (IGA) üritustel ja erinevates rahvusvahelistes projektides. Põhieesmärgiks on organiseerida Saaremaa delegatsiooni osalemine iga 2 aasta tagant toimuvatel Saarte Mängudel. Tuntud saarlastest on sportlasena mängudel osalenud Kalle Laanet, Jürgen Ligi, Hans Teiv, Urmas Treiel, Andres Lauk, Margus Nurja, Mihkel Aksalu, Peeter Pihel, Hendrik Karlson, Janek Meet, Viktor Alonen, Kaie Kand, Indrek Tustit, Madis Kallas, Indrek Kajupank, Veiko Lember, Andris Õunpuu, Keith Pupart, Kaarel Kruusmägi, Indrek Rannamaa, Janis Vahter, Timo Eichfuss jpt. Delegatsiooni koosseisus on osalenud Jüri Saar, Toomas Kasemaa, Jaanus Tamkivi, Tõnu Seil, Jaan Lember, Raivo Kallas, Mati Mäetalu jpt. Saarlased (37 sportlast) osalesid 5 alal: jalgrattasõidus, kergejõustikus, lauatennises, võrkpallis ja vibuspordis. Võideti 18 medalit: 8 kulda, 7 hõbedat ja 3 pronksi. Saarlased (37 sportlast) osalesid 10 alal: jalgpallis, jalgrattasõidus, kergejõustikus, korvpallis, lauatennises, purjelauasõidus, purjetamises, tennises, ujumises ja võrkpallis. Võideti 13 medalit: 3 kulda, 5 hõbedat ja 5 pronksi. Saarlased (31 sportlast) osalesid 5 alal: jalgrattasõidus, kergejõustikus, purjetamises, vibuspordis ja võrkpallis. Võideti 21 medalit: 8 kulda, 10 hõbedat ja 3 pronksi. Saarlased (47 sportlast) osalesid 5 alal: jalgrattasõidus, kergejõustikus, laskmises, vibuspordis ja võrkpallis. Võideti 23 medalit: 8 kulda, 7 hõbedat ja 8 pronksi. Saarlased (82 sportlast) osalesid 11 alal: jalgpallis, jalgrattasõidus, kergejõustikus, korvpallis, lauatennises, purjetamises, laskmises, ujumises, vibuspordis, golfis ja võrkpallis. Võideti 20 medalit: 4 kulda, 6 hõbedat ja 10 pronksi. Saarlased osalesid 10 alal: jalgpallis, jalgrattasõidus, kergejõustikus, korvpalli, lauatennises, purjelauasõidus, purjetamises, tennises, ujumises ja võrkpallis. Võideti 19 medalit: 5 kulda, 7 hõbedat ja 7 pronksi. Saarlased osalesid 10 alal: jalgpallis, jalgrattasõidus, kergejõustikus, korvpallis, lauatennises, purjelauasõidus, purjetamises, tennises, ujumises ja võrkpallis. Võideti 20 medalit: 4 kulda, 7 hõbedat ja 9 pronksi. Kulla võitis Anu Vares kettaheites, Kaire Paat kolmikhüppes, Siisike Laide odaviskes ja meeste võrkpallikoondis. Saarlased osalesid 4 alal: jalgrattasõidus, jalgpallis, kergejõustikus ja võrkpallis. Võideti 7 medalit: 3 kulda, 3 hõbedat ja 1 pronks. Kulla võitis Anu Vares kettaheites, Katrin Kuusk 5000 m jooksus ning meeste võrkpallikoondis. Saarlased (118 sportlast) osalesid 12 alal: golfis, jalgpallis, jalgrattasõidus, judos, kergejõustikus, korvpallis, laskmises, lauatennises, purjetamises, tennises, ujumises ja võrkpallis. Võideti 21 medalit: 7 kulda, 6 hõbedat ja 8 pronksi. Kulla võitis Indrek Rannamaa maanteeratta grupisõidus, maanteeratta grupisõidu meeskond, Genro Paas kuulitõukes, Sander Suurhans odaviskes, Kaarel Kruusmägi purjetamises ning naiste ja meeste võrkpallikoondis. Saarlased (122 sportlast) osalesid 11 alal: golfis, jalgpallis, judos, kergejõustikus, korvpallis, laskmises, lauatennises, purjetamises, tennises, ujumises ja võrkpallis. Võideti 25 medalit: 6 kulda, 9 hõbedat ja 10 pronksi. Kulla võitis Karli Kontkar judos, Madis Kallas kaugushüppes, Genro Paas kuulitõukes, Sander Suurhans odaviskes, Kaarel Kruusmägi purjetamises ja meeste võrkpallikoondis. Saarlased (129 sportlast) osalesid 10 alal: golfis, jalgpallis, jalgrattasõidus, kergejõustikus, korvpallis, laskmises, lauatennises, purjetamises, tennises ja võrkpallis. Võideti 16 medalit: 4 kulda, 5 hõbedat ja 7 pronksi. Kulla võitis Mihkel Räim maanteeratta grupisõidus, Sander Suurhans odaviskes ning meeste ja naiste võrkpallikoondis. Rahvusvahelise Saarte Mängude Assotsiatsiooni koduleht